Lisa 4

Riigihanke alusdokumentide
„‎‪‪Hoonete sokli ja panduse korrastamine" (viitenumber 308708) juurde

Taotlus hanke alusdokumendiga tutvumiseks hankes „Hoonete sokli ja panduse korrastamine“
(viitenumber 308708)

Pakkuja:					ARIS Ehitus OÜ, 14749954

Kontaktandmed: 				Narva mnt 5-32, Jõhvi, Ida-Virumaa

kontaktisik lepingusse täitmise osas	 Iris Arge-Lepalind, +372 5236135, info@aris.ee 

Lepingu allkirjastaja:  	Iris Arge-Lepalind, 48509295226, info@aris.ee, 5236135, juhatuse liige

Soovime tutvuda riigihanke (viitenumber 308708) dokumentatsiooniga.

Palume dokument edastada e-posti aadressil  info@aris.ee (alusdokument edastatakse vaid ettevõtte esindajale, kes on allkirjastanud dokumendi (Lisa_4_Tehnilise dokumentatsiooniga tutvumine ja konfidentsiaalsustingimused), seetõttu ei saa hankija edastada alusdokumenti ettevõtte üldmeilile või isikule, kes ei ole dokumenti allkirjastanud, kuivõrd pakkuja peab tagama, et asutusesiseseks kasutamiseks mõeldud teavet ei avalikustata kolmandatele osapooltele).  

Kinnitame, et hankija poolt väljastatud dokumenti kasutame ainult käesoleva hanke raames ja ei avalda neid kolmandatele isikutele ning saadud informatsiooni käsitleme kui asutusesiseseks kasutamiseks mõeldud teavet.

Kinnitame, et oleme tutvunud konfidentsiaalsustingimustega, need koos käesoleva taotlusega allkirjastanud ning kohustume konfidentsiaalsustingimusi järgima. 

Lugupidamisega

Iris Arge-Lepalind
07.04.2026.a

Riigihanke alusdokumentide
„‎‪‪Hoonete sokli ja panduse korrastamine" (viitenumber 308708)  juurde

Konfidentsiaalsustingimused

Riigi Kaitseinvesteeringute Keskuse (edaspidi RKIK) riigihanke konfidentsiaalsustingimused seotud hankes „‎‪‪Hoonete sokli ja panduse korrastamine" (viitenumber 308708)  pakkumuse esitamiseks ja vajadusel lepingu täitmiseks, mille jaoks on vajalik RKIK poolt hankes huvitatud isikule (edaspidi teabe saaja) konfidentsiaalse informatsiooni (edaspidi ka konfidentsiaalne teave või teave) andmine.

1.	Üldtingimused

1.1.	Käesolevate tingimuste eesmärk on riigihanke menetluse ja hankelepingu täitmise käigus RKIK poolt teabe saajale edastatava konfidentsiaalse teabe kaitsmine. Käesolevate tingimuste allkirjastamisega kohustub teabe saaja hoidma nimetatud teavet konfidentsiaalsena (edaspidi ka konfidentsiaalsuskohustus).
1.2.	Käesolevate tingimuste allkirjastamisega kinnitab teabe saaja, et ta kohustub täitma seaduses sätestatud konfidentsiaalse teabe töötlemise nõudeid seal hulgas avaliku teabe seadusest, isikuandmete kaitse seadusest, avaliku teenistuse seadusest ja arhiiviseadusest tulenevaid andmete töötlemise ja andmekaitse nõudeid ning riigisaladuse ja salastatud välisteabe seadusest ja selle rakendusaktidest tulenevaid nõudeid. 
1.3.	Riigihanke menetluses ning alusdokumentides ja hankelepingus on RKIK nimetatud ka hankijaks ja ostjaks või tellijaks ning teabe saaja huvitatud isikuks, pakkujaks ja täitjaks või müüjaks. RKIK all peetakse silmas ka lõppkasutajat ehk asutust, kelle vajadusteks hange korraldatakse. RKIK ja teabe saajat koos on nimetatud ka pooled.

2.	Konfidentsiaalne teave

2.1.	Konfidentsiaalse teabena tuleb muuhulgas mõista järgmist teavet:

2.1.1.	Teabe saajale edastatav tehniline kirjeldus ja selle lisad ning muu tehniline dokumentatsioon koos lisadega. 
2.1.2.	Igasugune muu mistahes vormis (kirjalikus, suulises, kirjalikult taasesitatavas jne) antud või poolte vahel vahetatud tehniline info riigihanke eseme kohta.
2.1.3.	Riigihanke tehniliste näitajate kohta antud või poolte vahel vahetatud küsimused, täpsustused, selgitused, arvamused ja ettepanekud.
2.1.4.	Kõik dokumendid, mis on tunnistatud RKIK poolt konfidentsiaalseks või asutusesiseseks kasutamiseks mõeldud teabeks avaliku teabe seaduse tähenduses ning igasugune teave, mille olemusest tulenevalt tuleb seda mõista konfidentsiaalse teabena.
2.1.5.	Konfidentsiaalne informatsioon hõlmab ka muid hankelepingu eset kirjeldavaid materjale, isiku- ja turvaandmeid, arvutiprogramme, koode, algoritme, töötajate ja konsultantide nimesid ja kutseoskuste kirjeldusi, oskusteavet, formulare, protsesse, ideesid, strateegiaid, leiutisi (nii patenteeritavaid kui mittepatenteeritavaid), skeeme ja muid tehnilisi, ärilisi, finantsalaseid või tootearenduse plaane, muud teavet, mis seaduse alusel on tunnistatud juurdepääsu piiranguga teabeks ning muu teave, mille avalikuks tulek võiks kahjustada RKIKi huve. 
2.1.6.	Riigisaladust ja salastatud välisteavet sisaldav teave.

3.	Teabe saaja kohustub tähtajatult täitma järgmisi kohustusi:

3.1.	Mitte avaldama konfidentsiaalset teavet mitte mingis mahus ega ulatuses, täielikult ega osaliselt mistahes kolmandatele isikutele ilma RKIKi eelneva kirjaliku nõusolekuta.
3.2.	Kasutama konfidentsiaalset teavet üksnes riigihankes pakkumuse esitamise eesmärgil ning hankelepingu sõlmimise korral hankelepingu täitmise eesmärgil.
3.3.	Teabe saaja kinnitab, et juhul kui tema pakkumus ei osutu edukaks ja temaga ei sõlmita hankelepingut või kui ta loobub pakkumuse esitamisest, kustutab ta kõik hankemenetluse käigus RKIK poolt edastatud dokumendid kõigilt andmekandjatelt ning tagastab RKIK-le saadud füüsilised andmekandjad ning tagab, et sama teevad alltöövõtjad. RKIK nõudmisel esitab teabe saaja kustutamise kohta tõendid. Juhul, kui teabe saaja loobub pakkumuse esitamisest, on ta kohustatud sellest viivitamatult teatama RKIK hanke kontaktisikule.
3.4.	Teabe saaja kinnitab, et kustutab hankelepingu lõppemisel kõik hankemenetluse käigus ja hankelepingu täitmise ajal RKIK poolt edastatud dokumendid kõigilt andmekandjatelt ning tagastab RKIK-le saadud füüsilised andmekandjad ning tagab, et sama teevad alltöövõtjad ning RKIK nõudmisel esitab kustutamise kohta tõendid. RKIKil on õigus nõuda tõendeid andmete kustutamise kohta.
3.5.	Teabe saaja kinnitab, et tohib konfidentsiaalset teavet avaldada RKIK kirjalikul nõusolekul vaid teadmisvajaduse ulatuses hankelepingu täitmise eesmärgil. 
3.6.	Tagama, et tema juhtorganite liikmed ning töötajad ja alltöövõtjad järgiksid tingimuste eesmärgi täitmiseks vajalikke kohustusi ja reegleid ning kehtestama selleks vajalikud meetmed.
3.7.	Pidama arvestust selle üle kellele ja millises mahus on konfidentsiaalset teavet kättesaadavaks tehtud ning RKIK nõudmisel esitama vastavad andmed.
3.8.	Hankelepingu sõlmimise korral täitma kõiki konfidentsiaalse teabe töötlemise ja kasutamise nõudeid.

4.	Julgeolekunõuded ja konfidentsiaalsus

4.1.	Teabe saaja töötleb asutusesiseseks kasutamiseks tunnistatud teavet avaliku teabe seaduse ja selle rakendusaktidega sätestatud korras.
4.2.	Teabe saajal on keelatud asutusesiseseks kasutamiseks tunnistatud teabe reprodutseerimine ja avaldamine mistahes kolmandatele isikutele, sh isikutele, kellel puudub vastav juurdepääsuõigus ja teadmisvajadus.
4.3.	Teabe saaja on kohustatud jooksvalt läbi kogu tööprotsessi pidama arvestust, kellel on teabe saaja poolne juurdepääs projektiga seotud „asutusesiseseks kasutamiseks“ piiranguga kaetud materjalidele ning RKIKi nõudmisel esitama selle koondinfo (sh alltöövõtjad).
4.4.	Teabe saaja sisemine tööprotsess ja kasutatavad arvutisüsteemid peavad välistama antud nimistusse mittekuuluvate isikute juurdepääsu piiratud infole (sh AK-märkega dokumendid, RKIKi projekteerimisjuhised, protokollid jms).
4.5.	Kõik juurdepääsupiiranguga (AK) materjalide osad tuleb enne e-kirjalist edastamist krüpteerida DigiDoc krüpto programmiga.
4.6.	Kõik juurdepääsupiiranguga (AK) materjalide osad tuleb andmekandjatele (CD, DVD, mälupulk või muu) salvestades krüpteerida DigiDoc krüpto programmiga. 
4.7.	Juurdepääsupiiranguga materjale ei tohi kopeerida teabe saaja kontrolli alt väljas olevatesse serveritesse (nt Google Drive, DropBox, OneCloud vms). Täpsustada RKIKiga koostöö alustamisel, kuidas on teabe saajal lubatud juurdepääsupiiranguga materjale käidelda. 
4.8.	Teabe saaja poolt juurdepääsupiiranguga materjale töötlevad isikud annavad nõusoleku taustakontrolli teostamiseks kaitseväe korralduse seaduse § 41 alusel. Juurdepääsupiiranguga materjalide töötlemise aluseks on taustakontrolli edukas läbimine. 
4.9.	Hankelepingut puudutavate juurdepääsupiiranguga materjale sisaldavate teabekandjate arvestust peab ja selle terviklikkust kontrollib teabe saaja.
4.10.	Teabe saaja kohustub tagama pideva järelevalve juurdepääsupiiranguga teabekandjate üle.
4.11.	Hankelepingu lõppedes tagastatakse kogu selle käigus saadud ja loodud juurdepääsupiiranguga teave tellijale.
4.12.	Poolte kohustus kaitsta teavet on tähtajatu, välja arvatud kui pooled ei ole täiendavalt kokku leppinud teisiti.
4.13.	Teabe saaja on kohustatud tingimuste rikkumisest või teabe avalikuks saamise kahtlusest viivitamatult RKIK-i teavitama ning koheselt võtma tarvitusele igakülgsed meetmed rikkumise tagajärgede leevendamiseks ning kahju tekkimise lõpetamiseks. RKIK-l on leppetrahvi ja kahju hüvitamise nõude esitamise õigus kahe kuu jooksul rikkumisest teada saamisest arvates. Juhul, kui nõude aluseks olevaid asjaolusid on vaja täpsustada või uurida, võib RKIK tähtaega pikendada teavitades sellest teabe saajat esimesel võimalusel.

5.	Vastutus

5.1.	Teabe saaja vastutab kohustuste rikkumise eest käesolevates tingimustes ja õigusaktides sätestatu kohaselt.
5.2.	Tingimustes sätestatud kohustuse rikkumise eest kohustub teabe saaja tasuma leppetrahvi kuni 10 % (kümme protsenti) lepingu tasust iga üksiku rikkumise kohta. 
5.3.	Lisaks leppetrahvile on teabe saaja kohustatud hüvitama RKIK-le konfidentsiaalsuskohustuse rikkumisega põhjustatud kahju ulatuses, mida leppetrahv ei katnud. Kahjuks loetakse muuhulgas konfidentsiaalsuskohustuse rikkumisega tekitatud kahju kolmandatele isikutele, mida peab või on pidanud tasuma RKIK.
5.4.	Teabe saaja on kohustatud tasuma leppetrahvi ja/või kahju RKIK-le 28 (kahekümne kaheksa) päeva jooksul sellekohase nõude saamisest arvates. Juhul kui teabe saaja  tasumisega viivitab, rakendub nõutud summale viivis 0,2% päevas.  
5.5.	Tingimustes ettenähtud konfidentsiaalsuskohustuse täitmine ei vabasta teabe saajat õigusaktides ettenähtud vastutusest süütegude toime panemisel.

6.	Tingimuste jõustumine

6.1.	Tingimused jõustuvad allkirjastamisest.

Pakkuja esindaja:

          (allkirjastatud digitaalselt)
Iris Arge-Lepalindi
Juhatuse liige